<classify> TAASISI ya Kuzuia na Kupambana na Rushwa Tanzania TAKUKURU jana imendelea kuwahoji wanaodaiwa kuhusika na mkataba wa zaidi ya Sh trilioni moja kwa kuwahoji Naibu Waziri Mambo ya Ndani ya Nchi, Hamad Yusuf Masauni na Naibu Katibu Mkuu wa wizara hiyo Naibu Katibu Mkuu wa wizara hiyo, Ramadhan Kailima.Kwa siku ya jana, Kailima alihojiwa wa kwanza na kuingia katika ofisi za TAKUKURU saa 2:50 na gari lenye namba za usajili T 830 DNL Land Cruiser tayari kwa mahojiano yaliyopangwa kuanza saa tatu asubuhi.Kailima alitumia saa mbili na dakika 57 katika ofisi hizo baada ya kutoka saa 5:47 wakati Masauni ambaye ni kiongozi wa tano kuhojiwa na TAKUKURU alifika katika ofisi za taasisi hiyo akiwa na gari lenye nembo la Naibu Waziri saa 6:17 na alitoka saa 8:20 mchana.Tayari TAKUKURU imewahoji aliyekuwa Waziri wa Mambo ya Ndani ya Nchi, Kangi Lugola ambaye alihojiwa juzi kwa dakika 310 ndani ya ofisi hiyo na kufuatiwa na aliyekuwa Katibu Mkuu wa wizara hiyo, Balozi, Meja Jenerali Jacob Kingu aliyehojiwa kwa dakika 118.Pia taasisi hiyo imemhoji aliyekuwa Kamishna Jenerali wa Jeshi la Zimamoto na Uokoaji Tanzania, Thobias Andegenye ambaye pamoja na kuingia katika ofisi hiyo saa 7:47 alitoka saa 12: 37 jioni.TAKUKURU imewahoji viongozi hao kutokana na mkataba kati ya Jeshi la Zimamoto na Uokoaji na kampuni moja ya nchini Romania kwa ajili ya kununua vifaa mbalimbali vya jeshi hilo.Januari 23, mwaka huu, Rais John Magufuli alitangaza kutengua uteuzi wa Lugola na Andengenye huku akiridhia barua ya kujizulu ya Meja Jenerali Kingu na kuagiza Takukuru kuanza uchunguzi kwa wote waliohusika bila kujali nafasi zao.TAKUKURU pia inatarajiwa kufanya mahojiano na watumishi wa wizara hiyo na wa Jeshi la Zimamoto na Uokoaji pamoja na wa ofisi ya mwanasheria mkuu wa Tanzania.  <topic>: KITAIFA 